Lesersfoto: Drinkbak • Weg! Neem beter FOTOS
Oor die kursus
Doen die kursus
Deur Shelley, Februarie 15, 2018	Gepubliseer in: Lesersfoto
Fotograaf: Zander Erasmus
Kamera: Nikon D7000, Nikon 18-140 mm-lens
ZANDER SKRYF: Hierdie foto is net buite Fouriesburg geneem toe ons daar oornag het op pad see toe.
Ek het klaar die “logiese” foto van die kranse net buite die dorp geneem en het toe dié waterbak gesien net voor die son heeltemal gesak het. Daar was nie diere of wind wat die wateroppervlak kon versteur nie, dus weerkaats die blou lug nog duidelik.
WEG SE TOAST COETZER SÊ: ’n Mooi foto van ’n drinkbak is vir my mooi… Zander se oog het hierdie ongewone toneel raakgesien te midde van die meer voor die hand liggende opsies rondom hom. Die dramatiese berge van die Oos-Vrystaat is gemáák vir landskapfoto’s, maar die uitdaging is om met iets ánders terug te kom van die veld af.
Zander se lensopening van f8 was wyd genoeg om te sorg dat min of meer alles van die drinkbak hier voor tot die berge doer agter in fokus is. Buiten die weerkaatsing in die water is dit die tekstuur van die klipwerk wat die oog tref – jy kan elke beitelmerkie in die sandsteen sien soos iemand dit dekades gelede losgekap het uit ’n rotsbank in die omgewing. Dit verleen karakter aan die foto, want nou’s daar ’n bietjie geskiedenis ook in die raam.
Zander se foto het oorspronklik in die Maart 2018-uitgawe van “Weg” verskyn. Onthou: jy kan ook jou beste foto’s instuur na menseselense@weg.co.za
Deur Shelley, Februarie 8, 2018
Gepubliseer in: Lesersfoto
Fotograaf: Cindy Bester Toerusting: Nikon D5100; Nikkor 18-55 mm-lens CINDY SKRYF: Ek het dié foto een middag laat op my tuisdorp, Despatch geneem. Ek het eers ’n foto gekry van die aankomende trein, maar toe besef dat die agterkant ’n mooier prentjie skets soos die trein wegtrek uit die stasie.…
Deur Shelley, Februarie 22, 2018
Deur Shelley, Februarie 1, 2018
Fotograaf: Johan Orton Toerusting: Canon EOS 5D Mk. IV; Canon 300 mm-lens JOHAN VERTEL: My groot doelwit vir my eerste besoek aan die Kgalagadi-oorgrenspark was om ’n mooi sonsondergang vas te vang. Ongelukkig het ons net drie dae gehad... Die belangrikste van ’n silhoeëtfoto is dat jy in die son…
© 2020 Weg! Neem beter FOTOS Alle regte voorbehou